Rikunarita-ORG/Wikinium huggingface dataset:
# Ջեք ռասել տերիեր[խմբագրել | խմբագրել կոդը]

Ջեք ռասել տերիեր

շան ցեղատեսակ| Ենթակատեգորիա | • ընտանի կաթնասուն  • շուն |
| Կոչվել է ի պատիվ | John Russell |
| Ծագման երկիր | Միացյալ Թագավորություն, Ավստրալիա |
| Բարձրություն | 25 սանտիմետր, 30 սանտիմետր |
| Զանգված | 5 կիլոգրամ, 6 կիլոգրամ |
| Պաշտոնական կայք | www.jackrussellofficiel.com |
| Litter size | 4,4 |

**Ջեք ռասել**, փոքր տերիեր, որին պահում են աղվեսներ որսալու նպատակով։ Այն ունի սպիտակ մարմին և հարթ, երկարամազ մորթի։ Շատ ժամանակ տերիերին շփոթում են փոքր, սպիտակ տերիերների հետ։

Մեծանում է մինչև 25-38սմ և կշռում 6,4-8,2 կգ։

Ջեք ռասելը էներգիայով լի շուն է, որին պետք է ամենօրյա վարժանք։ Տեսալը չունի լուրջ առողջական խնդիրներ։ Առաջին Ջեք ռասելին մեծացրել է Ջոն Ռասելը 19-րդ դարում։ Այն օգտագործվել է աղվես որսալու նպատակով, քանի որ շատ արագավազ է և ունի ուժեղ ոտքեր՝ բարձր ցատկելու համար։ Նաև նկարահանվում է շատ ֆիլմերում, հեռուստահաղորդումներում, քանի որ վարժեցնելը շատ հեշտ է։

Ջոն Ռասելի մահից հետո երկու տղաներ փորձեցին շարունակել նրա գործունեությունը։ Նրանցից մեկի անունը Իստ էր, մյուսի անունը՝ Արշեր։ Նրանց պահած ջեք ռասելները շատ մեծ չէին, և ավելի քիչ էին կշռում։

Երկրորդ համաշխարհային պատերազմից հետո, որսորդական շների կարիքը կտրուկ մեծացավ։ Ջեք ռասելը սկսեց ապրել ընտանիքների հետ։

Հետագա 200 տարիների ընթացքում Ջեք Ռուսսել տերիերը չփոխվեց։ Այս պայմանավորված է նրանց աշխատասեր բնավորությամբ։

Նրանց մարմնի 51%–ից ավելի մասը սպիտակ է, իսկ մնացածը սև կամ շագանակագույն։ Այս շունը հավասարակշիռ է և ուշադիր։

## Առողջությունը

Ջեք ռասելը առողջ և երկարակյաց շուն է։ Ապրում է 13-18 տարի։
Երբեմն ունենում են խնդիրներ՝ աչքի հետ կապվածectopia lentis։

Ռասելները շատ հավատարիմ ու խելացի շներ են։ Մի անգամ մի Ջեք ռասել, որի անունը Ջորջ էր, փրկեց հինգ երեխաների կյանքը, երբ նրանց վրա հարձակվել էր մի շուն՝ պիտբուլ։

## Աղբյուրներ

* Burns, Patrick (2006 թ․ փետրվարի 16). *American Working Terriers*. Lulu.com. ISBN 978-1-4116-6082-3.
* Coile, D. Caroline (2000 թ․ օգոստոսի 1). *Jack Russell Terrier Handbook, The*. Barron's Pet Handbooks. Barron's Educational Series. ISBN 978-0-7641-1411-3.
* Rainwater, Don; Rainwater, Kellie (2008 թ․ մարտի 3). *The Jack Russell Terrier Canine Companion Or Demon Dog*. CreateSpace. ISBN 978-1-4348-4890-1.
# Քրդական բանվորական կուսակցություն[խմբագրել | խմբագրել կոդը]

Քրդական Բանվորական Կուսակցության դրոշը
**Քրդական բանվորական կուսակցությունը** կամ **ՔԲԿ** (քրդ.՝ *Partiya Karkerên Kurdistan*, **PKK**), քրդական զինված խմբավորւմ և քաղաքական կազմակերպություն, որը գործում է հիմնականում Թուրքիայի հարավ-արևելքում և Իրաքի հյուսիսում։ Հիմնադրվել է 1970-ական թվականներին և ղեկավարվել է Աբդուլլահ Օջալանի կողմից, որ ներկայիս բանտարկված է թուրքական բանտում։

Կազմակերպությունը հեղափոխական մարքսիստական գաղափարախոսություն և քրդական ազգայնականություն էր դավանում։ ՔԲԿ-ի նպատակն էր ազատ, անկախ և սոցիալիստական քրդական հանրապետության ստեղծումը Քուրդիստանում, որը, ըստ ՔԲԿ-ի, ներառում է հարավարևելյան Թուրքիայի, հյուսիսարևելյան Իրաքի, հյուսիսարևելյան Սիրիայի և հյուսիսարևմտյան Իրանի որոշ տարածքներ՝ ուր որ քրդերը բնակչության մեծամասնություն են կազմում՛։

Կուսակցության նպատակը ներկայիս վերածվել է մշակութային և քաղաքական իրավունքների հաստատման Թուրքիայի հանրապետությունում բնակվող քրդերի համար։

## Ծանոթագրություններ

## Արտաքին հղումներ

* Տեսահոլովակ ցույց անող ՔԲԿ-ի քուրդ հետևորդների կողմից Երևանում - ,

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քրդական բանվորական կուսակցություն» հոդվածին։ |
# Ջեյմս Վուլֆենսոն[խմբագրել | խմբագրել կոդը]

|  |
| --- |
| Ջեյմս Վուլֆենսոն |
|  |
|   |
| Կրթություն՝ | Սիդնեյի համալսարան և Հարվարդի բիզնես դպրոց |
| Մասնագիտություն՝ | տնտեսագետ, բանկիր, սուսերամարտիկ, քաղաքական գործիչ, փաստաբան, իրավաբան և մենեջեր |
| Դավանանք | հուդայականություն |
| Ծննդյան օր | դեկտեմբերի 1, 1933(1933-12-01) |
| Ծննդավայր | Սիդնեյ, Ավստրալիա |
| Վախճանի օր | նոյեմբերի 25, 2020(2020-11-25) (86 տարեկան) |
| Վախճանի վայր | Նյու Յորք շրջան, Նյու Յորք, Նյու Յորք, ԱՄՆ |
| Թաղված | Sharon Gardens Cemetery |
| Քաղաքացիություն |  ԱՄՆ և  Ավստրալիա |
|   |
| Կայք՝ | wolfensohn.com |
|   |
| Ինքնագիր |  |
|   |
| Պարգևներ |      Երուսաղեմի հրեական համալսարանի պատվավոր դոկտոր Բոն Գուրիոն համալսարանի պատվավոր դոկտոր Թեոդոր Հոյսի մեդալ Լեո Բաեքի մեդալ և Գրեյթ իմիգրանտս |
|

**Ջեյմս Վուլֆենսոն** (անգլ.՝ James David Wolfensohn, դեկտեմբերի 1, 1933(1933-12-01), Սիդնեյ, Ավստրալիա - նոյեմբերի 25, 2020(2020-11-25), Նյու Յորք շրջան, Նյու Յորք, Նյու Յորք, ԱՄՆ), Համաշխարհային բանկի 9-րդ նախագահը։

## Կենսագրություն

Վուլֆենսոնը ծնվել է 1933 թվականի դեկտեմբերի 5-ին Սիդնեյում՝ հրեաների ընտանիքում, որը Մեծ ճգնաժամի տարիներին Անգլիայից արտագաղթել է Ավստրալիա։

1956 թվականին Մելբուռնում կայացած ամառային Օլիմպիական խաղերում եղել է Ավստրալիայի սուսերամարտի հավաքականի անդամ։ Եղել է նաև Ավստրալիայի Թագավորական ռազմաօդային ուժերի սպա։

Սիդնեյի համալսարանում ստացել է բակալավրի աստիճան։ 1959 թվականին Հարվարդի բիզնես դպրոցում ստացել է բիզնեսի կառավարման մագիստրոսի աստիճան։

Ամուսնացած է, ունի երեք զավակ։ 1980 թվականից ԱՄՆ-ի քաղաքացի է։ 2010 թվականին վերականգնել է Ավստրալիայի քաղաքացիությունը։

2020 թվականի նոյեմբերի 25-ին մահացել Է Նյու Յորքի Մանհեթենի շրջանում գտնվող իր տանը։ Մահվան պատճառ է հանդիսացել թոքաբորբի բարդությունը։

## Գործունեությունը Համաշխարհային բանկում

Վուլֆենսոնը պաշտոնապես ստանձնել է Համաշխարհային բանկի նախագահի պաշտոնը 1995 թվականի հուլիսի 1-ին։ Այդ պաշտոնում նա առաջադրվել է Միացյալ Նահանգների նախագահ Բիլ Քլինթոնի կողմից։ 2000 թվականին երկրորդ հնգամյա ժամկետով նրան միաձայն աջակցել է բանկի տնօրենների խորհուրդը, միաժամանակ դարձել է երրորդ անձը, որը երկու ժամկետով զբաղեցրել է բանկի նախագահի պաշտոնը` Յուջնի Բլեքից և Ռոբերտ ՄաքՆամարայից հետո։

## Մրցանակներ

* Բրիտանական կայսրության շքանշանի ասպետ-հրամանատար։
* Ավստրալիայի շքանշանի սպա։
* Բարեկամության շքանշան (2004 թվականի հունվարի 17, Ռուսաստան)՝ *միջազգային համագործակցության ամրապնդման գործում ունեցած մեծ ավանդի համար*։
* Ոսկե Ռունի շքանշան (1999 թվականի հունիսի 1, Վրաստան)՝ *վրացական պետության կառուցման, տնտեսության բարեփոխման և Վրաստանի մշակութային ժառանգության փրկության գործում ներդրած հատուկ ավանդի համար*։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջեյմս Վուլֆենսոն» հոդվածին։ |